Document ID: 32006R1157

UREDBA KOMISIJE (ES) št. 1157/2006
z dne 28. julija 2006
o spremembi Uredbe (ES) št. 188/2005 o pravilih za izvajanje sheme pomoči v sektorju mesa v najbolj oddaljenih regijah
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1452/2001 z dne 28. junija 2001 o uvedbi posebnih ukrepov za nekatere kmetijske proizvode za francoske prekomorske departmaje, spremembi Direktive 72/462/EGS in razveljavitvi Uredb (EGS) št. 525/77 in (EGS) št. 3763/91 (Poseidom) (1), in zlasti člena 9(3) Uredbe,
ob upoštevanju Uredbe Sveta (ES) št. 1453/2001 z dne 28. junija 2001 o uvedbi posebnih ukrepov za nekatere kmetijske proizvode za Azore in Madeiro in o razveljavitvi Uredbe (EGS) št. 1600/92 (Poseima) (2), in zlasti člena 13(3) ter 22(4) in (10) Uredbe,
ob upoštevanju Uredbe Sveta (ES) št. 1454/2001 z dne 28. junija 2001 o uvedbi posebnih ukrepov za nekatere kmetijske proizvode za Kanarske otoke in o razveljavitvi Uredbe (EGS) št. 1601/92 (Poseican) (3), in zlasti člena 5(3) Uredbe,
ob upoštevanju naslednjega:
(1)
Člen 4 Uredbe Komisije (ES) št. 188/2005 (4) določa letne zneske financiranja programa za podporo tradicionalnim dejavnostim v sektorju mesa v francoskih čezmorskih depratmajih od koledarskega leta 2005, kakor določa člen 9(1) Uredbe (ES) št. 1452/2001.
(2)
Drugi odstavek člena 9(2) Uredbe (ES) št. 1452/2001 določa, da Komisija poveča letni znesek, ob upoštevanju mejne vrednosti, določene v tej določbi, da bi upoštevala razvoj lokalne proizvodnje.
(3)
Razvoj lokalne proizvodnje v francoskih čezmorskih depratmajih, kakor je določeno v skladu s členom 5 Uredbe (ES) št. 188/2005, je tak, da je treba zadevni letni znesek, določen v členu 4 navedene uredbe, ustrezno povečati, ob upoštevanju mejne vrednosti na podlagi člena 9(2) Uredbe (ES) št. 1452/2001.
(4)
Uredbo (ES) št. 188/2005 je treba ustrezno spremeniti.
(5)
Zadevni program pomoči se uporablja od 1. januarja 2006 in tudi ta uredba mora veljati od navedenega datuma.
(6)
Ukrepi, predvideni s to uredbo, so v skladu z mnenjem Upravljalnega odbora za neposredna plačila -
SPREJELA NASLEDNJO UREDBO:
Člen 1
Člen 4 Uredbe (ES) št. 188/2005 se nadomesti z naslednjim:
„Člen 4
Financiranje programa
Skupnost financira program od koledarskega leta 2006 v višini naslednjih letnih zneskov (v milijonih EUR):
(a)
Španija
7,00
(b)
Francija
14,255
(c)
Portugalska
16,91“.
Člen 2
Ta uredba začne veljati na dan objave v Uradnem listu Evropske unije.
Uporabljati se začne 1. januarja 2006.
Ta uredba je v celoti zavezujoča in se neposredno uporablja v vseh državah članicah.
V Bruslju, 28. julija 2006

Labels: 17
19
5
6
18
15